http___lonewolf.com.hr_2017_08_25_vozac-recenzija-filma__1.xml
1.1 2.1 2.2 2.3 3.1 4.1 5.1 6.1 7.1 8.1 9.1 10.1 10.2 10.3 10.4
WIN: 1 of 2 Baby Driver DVDs Baby Driver is a 2017 action film written and directed by Edgar Wright. It stars Ansel Elgort, Kevin Spacey, Lily James, Eiza González, Jon Hamm, Jamie Foxx, and Jon Bernthal. The plot follows Baby, a young getaway driver, who is coerced into working for a kingpin. Thanks to the good people at Sony, we have 2 DVDs to giveaway! To go in the draw to win one, answer the following question: Who wrote and directed Baby Driver? Bonus entries if you share, tweet, like, and follow FilmGuide on Twitter, Instagram and Facebook. COMPETITION CLOSES: December 20th, 2017 Make sure you check out all our other competitions. o O ( FACEBOOK | TWITTER | INSTAGRAM ) THE SMALL PRINT: Competition open to anyone 18 years and over. Movie tickets and prize packs are for New Zealand only. DVDs can be posted world wide but will be zone 4. Winners picked at random, prizes sent out at close of competition.
1.1 2.1 3.1 4.1 5.1 6.1 7.1 7.2 8.1 8.2 8.3 9.1 9.2 9.3 9.4 9.5 10.1 10.2 10.3 11.1 11.2 11.3 12.1 12.2 12.3 12.4 12.5 12.6 13.1 13.2 13.3
Baby face vozač, prigodnog nadimka Baby, za volanom je automobila za bijeg nakon pljačke, a Vozač je bez sumnje jedno od najugodnijih iznenađenja ove godine Naziv originala: Baby Driver Uloge: Ansel Elgort, Kevin Spacey, Jamie Foxx, Jon Hamm, Lily James, Jon Bernthal, Eiza Gonzalez Redatelj: Edgar Wright Trajanje: 113 minuta Datum premijere: 24. kolovoz 2017. Gledajući filmove poput Vozač iz 1978., Vožnja, Nebo gori i donekle Transporter, mnogi od nas su pomislili kako bi bilo „cool“ biti vozač automobila kojim pljačkaši bježe s mjesta zločina. Naravno, samo u mašti, ali ako ste kao i ja u mašti poželjeli biti kao Ryan Gosling, Ryan O’Neal, Russell Crowe ili Jason Statham, sada ćete listi sigurno dodati i ime Ansel Elgorta. Ansel Elgort je u novom filmu Edgara Wrighta, redatelja filmova poput Scott Pilgrim protiv svijeta ili Eksplozivni murjaci, mladoliki vozač automobila za bijeg nakon pljačke, poznatiji jednostavno kao Baby. Tajnoviti mladić koji voli miksati glazbu, i koji ima bezbroj iPodova sa odgovarajućim playlistama za svako raspoloženje, zahvaljujući razvoju situacije iz prošlosti mora odrađivati poslove za mafijaškog šefa u čijoj ulozi je veliki Kevin Spacey sve dok ne „otplati“ svoj dug. Ali, nakon što odradi poslove, a u međuvremenu upozna i prelijepu djevojku Deboru (Lily James), Baby otkriva da napustiti kriminalni milje nije baš tako lako kako se činilo. Prva asocijacija na film o vozaču automobila za bijeg s mjeta pljačke će većini biti Vožnja, a baš kao i film s Ryanom Goslingom i Vozač ne nudi baš ono što se očekivaolo. Međutim, u ovom slučaju ponuđena kombinacija će za veliku većinu biti puno bolja od očekivanog. Da, Vozač je akcijski film prepun jurnjave, što će demonstrirati i već fantastičnom prvom scenom, ali već i ta prva scena, koja sigurno pronalazi svoje mjesto na listama najboljih scena otvaranja, pokazuje što nas čeka u nastavku filma. Predstavljajući lik Babyja kao svojevrsnog Star Lorda s ulica Atlante, otvarajuća scena donosi prije svega nevjerojatno spektakularne scene jurnjave koje gledatelja u startu prikuju za sjedalo. Scene jurnjave u filmu su nevjerojatno koreografirane i što je važnije zahvaljujući tome što nije korišten CGI već praktični efekti izgledaju posebno realistično. Ali ono što nam ta uvodna scena otkriva, a pratit će nas tijekom trajanja filma, je nevjerojatan spoj glazbene podloge i radnje – usudio bih se reći da nikada do sada glazba nije tako savršeno pratila film. Baš kao što Damien Chazelle fenomenalno koristi glazbu za La La Land ili Ritam ludila, tako Wright nevjerojatno koristi pjesme u svom filmu kreirajući poput njegova glavnog junaka zanimljive miksove glazbe i radnje. Ne samo da savršeno pogađa ugođaj izborom pjesme, nego koristi rad brisača, tipkanje poruke ili neki udarac kao „beat“, stvarajući film koji ima ritam, tok i strukturu od prvog kadra sve do zadnjeg. Istina, taj ritam će se malo usporiti u srednjem dijelu filma kada se s akcijske radnje fokus skreće na romantičnu vezu između Babyja i konobarice Debora, ali unatoč tome što usporava radnju ovaj dio filma je dobra predigra za završnicu u kojoj se puno toga vrti oko osjećaja. A karakterizacija je važna ukoliko se želi stvoriti osjećaj povezanosti s likovima do čije sudbine bi nam trebalo biti stalo. Wright i u tome uspjeva, iako je brzina razvoja veze glavnih golupčića nerelana. Kao jedan od onih filmova u kojoj baš svaka uloga, počevši od glavne pa sve do blagajnice, izgleda savršeno odabrana, Vozač je prepun onih koje treba spomenuti. Ansel Elgort, unatoč tome što ne odiše viškom testosterona kako na prvu zamišljamo nekoga tko se bavi ovim „poslom“, je pravo iznenađenje. Kombinacija Chrisa Pratta, Keanu Reevesa s onim njegovim poluzačuđenim pogledom, i dobrog dječka iz susjedstva je dobitna, i Baby je bez sumnje jedan od najzanimljivijih likova koji su se pojavili na ekranu ove godine. O Kevinu Spaceyu ne treba puno trošiti riječi jer iako je njegov lik nerazrađen Spacey je u jednoj od onih svojih uloga gdje svojom pojavom ledi krv u žilama, a svi dobro znamo kako u njima savršeno izgleda. Zastrašujuć je i Jamie Foxx u ulozi kriminalca kojeg nikako ne bi htjeli susresti u mraku, a ako ste se ikada pitali kako bi Don Draper izgledao kao opaki kriminalac Jon Hamm će vam dati odgovor. Lily James i Eiza Gonzalez možda ostaju u sjeni svojih kolega ali su u svojim ulogama itekako vrhunske! Doslovno od prve scene, koju ćete pamtiti dugo vremena, pa do samog kraja Vozač je vožnja koja će vas držati čvrsto stisnutog i zainteresiranog. Da, neki likovi možda nisu bili potrebni, i romantična druga trećina filma će vas pustiti da udahnete nešto i zraka, ali Vozač je film s jako dobro posloženim stvarima. Od savršeno koreografiranih akcijskih scena, izuzetne glumačke ekipe predvođene babyface Elgortom, do nevđieno pogođene glazbene podloge koja s radnjom tvori savršen miks, Vozač je film koji jednostavno morate kad tad pogledati.Oznake:Akcija, Ansel Elgort, Edgar Wright, Eiza Gonzalez, Jamie Foxx, Jon Bernthal, Jon Hamm, Kevin Spacey, Kriminalistički, Lily James